Slovenské národné múzeum (SNM) aj Slovenská národná galéria (SNG) verejne podporili obyvateľov Ukrajiny. SNM vo svojom profile na sociálnej sieti odsúdilo akt vojenskej agresie Ruskej federácie proti Ukrajine. Vníma, že Rusko prekročilo červenú čiaru. Múzeum sa vyvesením ukrajinskej zástavy symbolicky postavilo na podporu obyvateľov Ukrajiny.
SNG vo svojom profile na sociálne sieti nielen vyjadrila podporu Ukrajine, ale pripomenula všetkým v bezpečí potrebnosť súcitu, pomoci a zachovania chladnej hlavy. "Hneď potom budeme rozmýšľať, ako môžeme aj my svojou prácou ešte viac prispieť k podpore a obhajobe hodnôt, ktoré sú pre nás samozrejmé, ale zrazu aj také drahé a vzácne," napísali.